Norsk filosofisk tidsskrift

Norsk filosofisk tidsskrift er et norsk forskningstidsskrift, og regnes som viktigste fagtidsskrift for filosofer utgitt i Norge. Tidsskriftet inneholder artikler, bokmeldinger og debattinnlegg. Norsk filosofisk tidsskrift utgis av Universitetsforlaget med støtte fra Norges forskningsråd. Norsk filosofisk tidsskrift retter seg mot forskere, lærere og studenter i filosofi.  Tidsskriftet kommer ut fire ganger i året og publiserer hovedsakelig på norsk. Fra og med 2017 er tidsskriftet åpent tilgjengelig (open access). 

De fire filosofiske fagmiljøene ved Universitetene i Oslo, Trondheim, Bergen og Tromsø veksler på å ha redaktøransvar. De siste redaktørene har vært Kjersti Fjørtoft fra Tromsø (2010-14), Ingebjørg Seip fra Trondheim (2006-09), Lars Fredrik H. Svendsen fra Bergen (2002-05) og Arne Johan Vetlesen fra Oslo (1998-2001).

Tidsskriftets redaktører er idag (2015) Reidar Maliks og Einar Bøhn. Redaksjonsrådet består av Roe Fremstedal – Universitetet i Tromsø, Ole Hjortland – Universitetet i Bergen, May Thorseth – NTNU Trondheim og Eyjolfur Kjalar Emilsson – Universitetet i Oslo.

Norske vitenskapelige tidsskrifter
Nivå 1-tidsskrifter
Filosofitidsskrifter
Publikasjoner etablert i 1966
Vitenskap i 1966